التكملة..طيب سيدنا آدم كان عايش فى الجنة بس نزل منها هو وامنا حواء علشان اكلو من الشجرة طيب ما هو ربنا قايل من وقت خلق سيدنا آدم انى خالق فى الأرض خليفة يبقى ليه سيدنا سيدنا آدم كان عايش فى الجنة واحنا اصﻻ اتخلقنا علشان نعيش فى الأرض ونعمرها وازاى سيدنا آدم اكل من الشجرة ونزل بسببها من الجنة
ربنا يبارك لك في ابنك ويحفظه ، هو ولد ذكي فاستغلي دا فيه.  قولي له : ما هو عشان ربنا سبحانه وتعالى بيكون عارف كل حاجة قبل ما تحصل ، فهو خلق آدم وهو عارف أنه هيغلط وينزل من الجنة للأرض عشان يكون خليفة فيها ، فقال للملايكة :"إني أعلم ما لاتعلمون" ،  هيقولك : طب هو إزاي بيعرف الحاجة قبل ما تحصل؟  تردي عليه : عشان هو ربنا اللي خلقنا ، فعارف إحنا هنعمل إيه ، إحنا مش بنعرف عشان إحنا مخلوقين.